da en da nl ca da da da es da da da da da da da da da da nn da da da da da da sv da da da da da da da da da da da da da en da en da en en da da da da da da da da da da de da da da da da da da da da da da da da nl da en da da es nl da
Klima og cirkulær økonomi i fokus i nye krav til svanemærkede udemøbler, legeredskaber og parkudstyr | Miljømærkning Danmark
8.4.2021 06:30:00 CEST | Miljømærkning Danmark
Mange producenter vil gerne være med til at reducere klimabelastningen og fremme en mere cirkulær økonomi, hvor vi bruger ressourcerne igen og igen. Svanemærkets nye krav til udemøbler, legeredskaber og parkudstyr er netop udarbejdet med dette for øje.
Klima og cirkulær økonomi er i fokus i Svanemærkets nye krav til udemøbler, legeredskaber og parkudstyr.
Udbuddet af svanemærkede udemøbler, legeredskaber og parkudstyr er i de seneste år vokset. Mens der i 2018 var 12 svanemærkede produkter, er der nu over 750 forskellige varianter med det officielle miljømærke på det nordiske marked.
Hos Miljømærkning Danmark glæder man sig over denne udvikling:
”Svanemærkets krav på dette område favner bredt – og rummer derfor et enormt potentiale. Kravene dækker både udemøbler til terrassen derhjemme, bænke og fitnessredskaber til kommunale parker og naturområder – og redskaber til offentlige legepladser, daginstitutioner eller til gårdmiljøet i boligforeninger. Det er derfor glædeligt, at udbuddet er vokset markant, da vi ved, at mange kommuner og boligforeninger netop prioriterer grønne indkøb højt”, lyder det fra Martin Fabiansen, direktør i Miljømærkning Danmark.
I udemøbler som fx bænke, klatrestativer og fitnessredskaber står metaldelene traditionelt set for en stor del af klimabelastningen. Derfor er de nye krav yderligere skærpet, så kravene til andelen af recirkuleret metal er endnu højere, eller det skal kunne dokumenteres, at metallet er fremstillet med lavere klimaaftryk.
Naturtab og overforbrug af jordens ressourcer er – sammen med klimakrisen – vores tids allerstørste udfordringer. Vi bruger ressourcer, som om vi havde 1,6 jordkloder om året, og det kan vi ikke fortsætte med. Derfor er det nødvendigt, at vi bliver bedre til at genbruge og genanvende de ressourcer, som allerede er udvundet. Dette er Svanemærkets nye krav med til at sikre gennem krav til både design, kemikalier og valg af råvarer.
Eksempelvis skal svanemærkede udemøbler være nemme at skille ad, så træ, plast og metal kan udsorteres ud og indgå i nye materialekredsløb. Samtidig skal møbeldele af plast eller metal have en høj andel af recirkuleret materiale. Fx skal 75 procent af alt stål og aluminium være recirkuleret (i udemøbler, som består af forholdsvist meget metal) eller stamme fra produktion med lavere klimaftryk.
God kvalitet og lang brugstid
Udemøbler og redskaber til legepladser eller parker skal kunne tåle al slags vejr og skal kunne holde til hård brug. Det anvendte træ skal derfor opfylde strenge krav til holdbarhed, som er en vigtig forudsætning for lang levetid. Samtidig har de enkelte dele i svanemærkede udemøbler en garantiperiode på 10-20 år.
Virksomheder, der ønsker at høre mere om Svanemærkets nye kriterier, og hvordan man får certificeret udemøbler, legeredskaber og parkudstyr, har mulighed for at deltage i et webinar den 5. maj 2021. Læs mere her.
Svanemærket er Nordens officielle miljømærke. Målet med Svanemærket er at mindske den samlede miljøbelastning fra produktion og forbrug. Derfor er hele produktets livscyklus fra råvarer til produktion, brug, bortskaffelse og recirkulering med i vurderingen, når kravene til svanemærkede produkter bliver fastsat. Svanemærket er med til at fremme cirkulær økonomi, reducere klimabelastningen og er et stærkt redskab til at realisere FN’s 12. verdensmål om at sikre bæredygtige forbrugs- og produktionsformer.
Kravene til svanemærkede produkter bliver løbende evalueret og strammet. Det sikrer, at Svanemærkets krav bliver stillet ud fra den nyeste viden og udviklingen i markedet. Det betyder også, at en certificering er tidsbegrænset, og at alle producenter med certificerede produkter skal dokumentere, at deres produkter lever op til de nye krav. Ellers mister de retten til at bruge Svanemærket.
94 procent af danskerne kender Svanemærket, og 63 procent af danskerne ser efter Svanemærket, når de vælger varer.
FAKTA OM DE NYE KRAV
Produktgruppen omfatter udemøbler, redskaber til leg og sport samt parkudstyr. Bl.a. borde, stole, bænke, klatrestativer, gynger, legehuse, sandkasser og rutsjebaner til legepladser, fastinstallerede fitness- og parkourredskaber – og stakit, espalier, affaldscontainer, flagstang, cykelstativ og skur.
Svanemærkede udemøbler, legeredskaber og parkudstyr, der lever op til de nye krav:
Har et cirkulært design, der fremmer muligheden for reparation og recirkulering.
Lever op til skrappe råvarekrav: Træ er lovligt, sporbart og mindst 70 % stammer fra certificeret bæredygtigt skovbrug. Plast opfylder krav om en høj andel recirkuleret plast eller plast af fornybare materialer. Metal opfylder krav om en høj andel recirkuleret metal eller metal fremstillet med lavere klimaaftryk.
Opfylder strenge krav til kemikalier - fx er der ikke tilsat halogenerede flammehæmmere, fluorstoffer eller nanopartikler.
Lever op til krav, som fremmer lang levetid af produktet.
Hent Svanemærkets nye kriterier for udemøbler, legeredskaber og parkudstyr her.
bænkecertificeringcirkulær økonomigrønne indkøbhavemøblerklimalegepladserlegeredskabermiljømærkeMiljømærkning DanmarkparkudstyrSvanemærketudemøbler
Pressekontakt, Lisa Olufson Klæsøe, tlf. 39 96 61 06
Klima og cirkulær økonomi er i fokus i Svanemærkets nye krav til udemøbler, legeredskaber og parkudstyr.
Det er bl.a. muligt at svanemærke havemøbler, bænke og fitnessredskaber til byens parker og redskaber til legepladser.
Svanemærket er Nordens officielle miljømærke og gør det enkelt for forbrugere og professionelle indkøbere at vælge blandt de miljømæssigt bedste produkter og serviceydelser.
Læs mere om Svanemærket
Webinar om Svanemærkets nye krav til udemøbler, legeredskaber og parkudstyr
Information om Miljømærkning Danmark
Miljømærkning Danmark har ansvaret for Svanemærket og EU-Blomsten i Danmark og fungerer samtidig som uafhængig kontrolinstans i forhold til mærkerne. Miljømærkning Danmark er en selvstændig enhed hos Dansk Standard.
Følg pressemeddelelser fra Miljømærkning Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Miljømærkning Danmark
Svanemærkede daginstitutioner har fået fodfæste i hele landet17.8.2022 06:00:00 CEST | Pressemeddelelse
Svanemærkede bleer og svanemærket håndsæbe har i flere år været at finde i de fleste af landets daginstitutioner. Nu er Svanemærket også at finde på selve daginstitutionen i flere og flere byer. Landets kommuner har nemlig i stigende grad fokus på at skabe gode rammer for både personale og børn – og på at opføre mere miljørigtige bygninger.
Snart er Svanemærket en valgmulighed ved kassen i webbutikken2.6.2022 07:00:00 CEST | Pressemeddelelse
I takt med at vi handler mere og mere på nettet, vokser mængden af varer, der transporteres rundt. Samtidig vokser klimakrisen. Et af de store spørgsmål er derfor, hvordan transporten af varer kan ske mere energieffektivt, med betydelig reduceret klimabelastning og under ordentlige arbejdsforhold. Svanemærket kan være en del af svaret.
Cirkulært fokus i Svanemærkets nye krav til tekstiler24.5.2022 07:00:00 CEST | Pressemeddelelse
Flere krav til produktdesign, skrappere krav til kemikalier, øget fokus på kvalitet og levetid samt forbud mod afbrænding af usolgte tekstiler. Det er nogle af de tiltag, der er med i Svanemærkets nye krav til tekstiler – og som skal være med til at sikre mere cirkulære tekstiler og dermed også reduceret klimabelastning.
Klare ambitioner for svanemærkede hoteller19.5.2022 07:00:00 CEST | Pressemeddelelse
Svanemærket er blandt verdens skrappeste miljøcertificeringer, og kun de bedste formår at opfylde kravene. Svanemærkede hoteller og andre overnatningssteder skal allerede i dag opfylde omfattende krav for at reducere deres miljø- og klimabelastning, og med skærpede krav hæves ambitionsniveauet nu yderligere. I de nye krav er der bl.a. fokus på at reducere klimabelastningen og på at vælge fødevarer med lavere miljøbelastning.
Næsten en fordobling af svanemærket byggeri på to år5.5.2022 07:00:00 CEST | Pressemeddelelse
Svanemærket byggeri fortsætter vækstrejsen. Nye tal fra Nordisk Miljømærkning viser næsten en fordobling i antallet af svanemærkede byggerier i Norden på kun to år. Dermed er der godt 23.000 svanemærkede lejligheder, huse, skoler og daginstitutioner i Norden – og mere end 42.000 nye på vej.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022